 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. jūnijā Nr. 377**

(protokols Nr. 11, 19. p.)

**Par dzīvokļa īpašuma** **Toces iela 10-1, Ļaudona, Ļaudonas pagasts, Madonas novads, atsavināšanu**

Ar 30.04.2024. Madonas pašvaldības domes lēmumu Nr. 247 (protokols Nr. 7, 11. p.) nolemts nodot atsavināšanai dzīvokļa īpašumu Toces iela 10-1, Ļaudona, Ļaudonas pagasts, Madonas novads, pārdodot to dzīvokļa īrniekam.

Dzīvoklis Toces iela 10-1, Ļaudona, Ļaudonas pagasts, Madonas novads, (kadastra Nr. 7070 900 0105) ir Madonas novada pašvaldībai piederošs nekustamais īpašums, reģistrēts Vidzemes rajona tiesas Ļaudonas pagasta zemesgrāmatas nodalījumā Nr. 100000194905 1, kas sastāv no dzīvokļa Nr. 1 47,1 m² platībā, pie dzīvokļa īpašuma piederošās kopīpašuma 471/4675 domājamām daļām no būves ar kadastra apzīmējumu 70700070557001 un zemes ar kadastra apzīmējumu 70700070557.

2024. gada 9. maija dzīvokļa īpašuma novērtēšanu ir veicis SIA “LINIKO” reģistrācijas Nr. 55403012911 (LĪVA profesionālās kvalifikācijas sertifikāts Nr. 131). Saskaņā ar nekustamā īpašuma novērtējumu dzīvokļa īpašuma tirgus vērtība ir EUR 1 300,00(viens tūkstotis trīs simti eiro, 00 centi).

Pašvaldības īpašumi atsavināmi saskaņā ar Publiskas personas mantas atsavināšanas likumu, turpmāk arī – Atsavināšanas likums. Šā likuma 4. panta ceturtās daļas 5. punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvokļa īpašumu šā likuma 45. pantā noteiktajā kārtībā, savukārt, kura trešā daļa nosaka: atsavinot pašvaldības īpašumā esošu dzīvokļa īpašumu, par kura lietošanu likumā „Par dzīvojamo telpu īri” noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Atsavināšanas likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu. Pārdošana par brīvu cenu saskaņā ar Atsavināšanas likuma 1. panta 7. punktu ir mantas pārdošana par atsavinātāja noteiktu cenu, kas nav zemāka par nosacīto cenu, savukārt,  nosacītā cena saskaņā ar tā paša likuma 1. panta 6. punktu ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem Latvijas īpašuma vērtēšanas standartiem.

Atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 1.panta 6. un 7. punktu, 3.panta pirmās daļas 2. punktu, 4. panta pirmo daļu un ceturtās daļas 5. punktu, 5. panta pirmo un piekto daļu, 37. panta pirmās daļas 4. punktu un piekto daļu, ņemot vērā 12.06.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt nekustamā īpašuma ar adresi Toces iela 10-1, Ļaudona, Ļaudonas pagasts, Madonas novads, nosacīto (brīvo) cenu EUR 1 300,00 (viens tūkstotis trīs simti euro, 00 centi), nosakot, ka pirkuma maksa ir veicama 100% apmērā pirms līguma noslēgšanas vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem, pārdodot to [..].
2. Uzdot Nekustamā īpašuma pārvaldības un teritoriālās plānošanas nodaļai nosūtīt īrniekam nekustamā īpašuma atsavināšanas paziņojumu normatīvajos aktos noteiktajā kārtībā.

 Domes priekšsēdētājs A. Lungevičs

*Semjonova 27333721*